parang sinasadyang binibiro ang pagkaasim ng mukha ng kapitana martina. nguni'himala yata at biglang nagbago ang kunot na noo, noong madinig na muli ang panambitan ni artemyo! masayang nakiumpok at sinipingan ang kanyang ipinagmamalaking si dolores. ako'mamamatay. kung hahabagin mo ang daing ng buhay. iyan ang simula ng mapanglaw na pagdaing, balot ng taos na hinagpis, at sa tinig na waring nalulunod sa hirap. sa kalagitnaan, ay nagpahalata ng panibugho; panibugho na bunga ng pagmamahal; at pagmamahal na likha ng pagirog. anya': kung tumititig ka sa ibang binata, ang buhay ko loleng ay papanaw yata. lalong sinasal ng pagtibok ang puso ni dolores. waring kinikiliti naman si kapitana martina. gayong nakangiti ng galak ang inaantok na kapitang andoy. patuloy naman sa pagsasaloob ng tugtog yaong labing tatlong panauhin. napalaot ng napalaot yaong si artemyo sa pagawit. halos tinig na lamang niya ang nagdidiwang sa loob ng bahay.